Diari Oficial de la Generalitat Valenciana


Sumari del DOGV 2774, del 20-06-1996 (1996/838531)

ACORD de 12 d'abril de 1996, pel qual la Conselleria de Treball i Afers Socials efectua una comanda de gestió en relació amb el Pla d'Actuacions per a la Millora de l'Ocupació Rural (PAMER III) a la Conselleria d'Agricultura i Medi Ambient, a través de les seccions forestals dels seus serveis territorials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2774

Data del DOGV
:   20-06-1996

Secció del DOGV
:   ALTRES DISPOSICIONS

Número del document
:   1996/838531


Data del document
:   12-04-1996

Organisme emissor
:   Conselleria de Treball i Afers Socials

Tipus de document
:   Acord

Anàlisi jurídica

ACORD de 12 d'abril de 1996, pel qual la Conselleria de Treball i Afers Socials efectua una comanda de gestió en relació amb el Pla d'Actuacions per a la Millora de l'Ocupació Rural (PAMER III) a la Conselleria d'Agricultura i Medi Ambient, a través de les seccions forestals dels seus serveis territorials.   
València, 12 d'abril de 1996  
Reunits,  
D'una part, el Sr. José Sanmartín Esplugues, conseller de Treball i Afers Socials de la Generalitat Valenciana.  
I de l'altra, la Sra. Mª àngels Ramón-Llin i Martínez, consellera d'Agricultura i Medi Ambient de la Generalitat Valenciana.  
Manifesten,  
Que, d'acord amb les competències que té atribuïdes, la Conselleria de Treball i Afers Socials subministra els fons per al Pla de Millora de l'Ocupació Rural (PAMER III), establert mitjançant l'Ordre de 16 de gener de 1996 (DOGV núm. 2.670, de 18.01.96) i que, en l'execució d'aquest, estan previstes, entre d'altres, la realització de tasques relacionades amb l'atenció de la forest, especialment la neteja selectiva de matolls, la poda de l'arbratge i el manteniment i la millora de faixes de protecció, tallafocs, àrees recreatives, senderes i basses per a ús en tasques d'extinció d'incendis.  
Atès que la Conselleria de Treball i Afers Socials no posseeix el personal tècnic capacitat i especialitzat en la supervisió de les tasques realitzades en les forests, que puga controlar la realitat i la qualitat d'aquests treballs, això comporta que la Conselleria d'Agricultura i Medi Ambient, que és competent en matèria de forest i d'aprofitaments forestals, aporte una especial col·laboració d'ordre tècnic en el desenvolupament dels treballs pertinents.  
La Llei 30/192, de 26 de novembre, de Règim Jurídic de les Administracions Públiques i del Procediment Administratiu Comú, al seu article 15 estableix que la realització d'activitats de caràcter material, tècnic o de serveis de la competència dels òrgans administratius no podrà ser encomanada a altres òrgans de la mateixa administració o d'una distinta per raons d'eficàcia o quan no es posseesquen els mitjans tècnics idonis per al seu exercici. Segons aquest precepte, la comanda de gestió entre òrgans administratius pertanyents a la mateixa administració pública s'haurà de realitzar mitjançant un acord exprés dels òrgans intervinents, per defecte d'altra previsió en la normativa pròpia.  
En conseqüència, ambdues conselleries subscriuen aquest  
Acord de comanda de gestió  
Primer. La Conselleria de Treball i Afers Socials sufragarà les despeses de les actuacions compreses en el PAMER III, en els termes que figuren en l'Ordre de 16 de gener de 1996, de l'esmentada conselleria (DOGV núm. 2.670, de 18.01.96).  
Segon. La Conselleria de Treball i Afers Socials encomana el seguiment tècnic dels treballs previstos en el PAMER III, relacionats amb l'atenció de la muntanya, a la Conselleria d'Agricultura i Medi Ambient, a través de les seccions forestals dels serveis territorials.  
Els agents socials o mediambientals de la Conselleria d'Agricultura i Medi Ambient, d'acord amb les instruccions tècniques de les seccions forestals dels serveis territorials, comprovaran, sota la supervisió dels seus caps immediats, la correcta execució dels treballs regulats en aquest acord i la seua adequació a la legislació forestal vigent.  
Tercer. Mensualment serà redactat un informe pel tècnic forestal de la zona amb el vistiplau del cap de la Secció Forestal i un informe global una vegada finalitzats els treballs corresponents. Aquests informes es remetran a la Direcció General de Desenvolupament Forestal de la Conselleria d'Agricultura i Medi Ambient.  
Quart. La comanda efectuada a la Conselleria d'Agricultura i Medi Ambient per al seguiment tècnic dels treballs del PAMER III, relacionats amb la forest, a través de les seccions forestals dels serveis territorials, no transfereix la titularitat de la competència de la Conselleria de Treball i Afers Socials en matèria d'ocupació ni dels elements substancials del seu exercici, per la qual cosa escaurà a aquesta conselleria dictar tots els actes o resolucions de caràcter jurídic que donen suport o en què s'integre l'activitat objecte d'aquesta comanda.  
Cinquè. Ambdues parts signants, en l'àmbit de les seues pròpies competències, deleguen respectivament, en els directors general de Desenvolupament Forestal i de Treball la resolució dels dubtes i de les incidències que plantege l'aplicació d'aquest acord.  
Sisè. El termini de vigència d'aquesta comanda de gestió serà el corresponent a la durada temporal del PAMER III.  
Setè. Es publicarà aquest instrument de formalització de la comanda de gestió al Diari Oficial de la Generalitat Valenciana.  
I perquè conste i tinga els efectes oportuns, en prova de conformitat, signen els compareixents aquest acord en el lloc i la data a indicats amunt.  
La consellera d'Agricultura El conseller de Treball  
d'Agricultura i Medi Ambient, i Afers Socials,  
Mª àngels Ramón-Llin i Martínez José Sanmartín Esplugues